முதலில் யமஹா. இந்தப் பெயருக்காகவே பைக்கை புக் பண்ணும் இளசுகள் இருக்கிறார்கள். காரணம், ஜப்பான் நிறுவனமான யமஹாவின் இன்ஜினை எப்போதுமே சந்தேகப்படவேண்டியதில்லை. பர்ஃபாமென்ஸிலும் அப்படித்தான். லுக்கிலும் ப்ரீமியமாக அசத்துவதுதான் இதன் ஸ்பெஷல்! ஆரம்பத்தில் `யமஹா பைக்கா? ஸ்பேர்பார்ட்ஸ் கஷ்டமாச்சே!’ என்கிற இழுவை இருந்தது. இப்போது யூஸ்டு பைக் மார்க்கெட்டிலும் சக்கைப்போடுபோடுவதால், ரீசேல் வேல்யூவிலும் எகிறியடிக்கிறது யமஹா.